Mame Niang

Mame Cheikh Niang (født 31. mars 1984 i Dakar) er en senegalesisk fotballspiller som spilte spiss for blant annet Viking, Kongsvinger og Wolfsburg. Han avsluttet karrièren sin i klubben University of Pretoria i Sør-Afrika. 

Han vant i 2005-06-sesongen i Premier Soccer League toppscorerprisen «Lesley Manyathela Golden Boot» for sine 14 mål mens han spilte for Moroka Swallows i Sør-Afrika der han spilte frem til 2007. Derretter gikk turen til Wolfsburg i Tyskland.

Etter bare en sesong i Tyskland ble han utlånt til Viking fra 18. august 2008. Det var det da kun ni kamper igjen av fotballsesongen i Norge. Niang spilte alle de ni gjenværende kampene, og scoret fire mål. Viking hadde under lånet opsjon på å kjøpe Niang etter at utlånsperioden var over. Niang signerte en treårskontrakt for Viking 10. desember etter et vellykket låneopphold, der han blant annet ble kjent som en av Tippeligaens mest effektive spisser. Hans andre sesong i Tippeligaen ble derimot ingen stor suksess. Han scoret bare 2 mål på 24 spilte kamper i 2009-sesongen, og var involvert i en voldsepisode mot lagkamerat Jone Samuelsen.  

Han ble dermed solgt til nyopprykkede Kongsvinger der han spilte i 2010-sesongen. Niang fikk sitt første mål for Kongsvinger da han gjorde 0-1 borte mot Sandefjord den femte mai 2010 i Tippeligaen. Kongsvinger rykket ned igjen til Adeccoligaen samme året.   

Niang og Kongsvinger ble enig om å avslutte samarbeidet etter at Niang kom over en uke for sent hjem etter prøvespill i Kina. Han ble i april 2011 klar for Sørafrikanske SuperSport United, etter også ha vært aktuell for Aalesund. SuperSport United spilte da, og spiller fortsatt på høyeste nivå i det sørafrikanske liga-systemet. Etter en sesong der han kun spilte tolv kamper og scoret to mål, gikk han på lån til University of Pretoria for 2012-2013 sesongen. I løpet av sesongen i Pretoria scoret han 10 mål. Noe som fortsatt er klubbrekord for flest scoringer på en sesong.  

Han spilte tre år i Sør-Afrika før han gikk til Kypriotiske AEL Limassol der han scoret 1 mål på 13 kamper. 

Niang spilte kun et år i Kypros før turen gikk tilbake til Kongsvinger der han scoret 5 mål på 21 kamper i Obos-ligaen.

Nok en gang ble det kun et år i Kongsvinger, og nok en gang gikk turen til Sør-afrika. Denne gangen til Stellenbosch F.C. som spilte på nest øverste nivå i Sør-Afrika. Stellenbosch F.C. rykket opp i 2019, men uten Niang som gikk til Royal Eagles F.C. Allerede i 2017, før han deretter gikk tilbake til University of Pretoria. Begge disse lagene spiller også på nest høyeste nivå I Sør-Afrika. Mame Niang La opp som fotballspiller etter 2018-2019 sesongen.

Referanser

Eksterne lenker 
 

Senegalesiske fotballspillere
Fotballspillere for Moroka Swallows
Fotballspillere for VfL Wolfsburg
Fotballspillere for Viking FK
Fotballspillere for Kongsvinger IL Toppfotball
Utenlandske fotballspillere i Norge
Personer fra Dakar
Fødsler i 1984